KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2023. május 24-i ülésére)

TÁRGY: 
BESZÁMOLÓ A KISKŐRÖS VÁROSI POLGÁRŐR EGYESÜLET 2022. ÉVI TEVÉKENYSÉGÉRŐL

Kiskőrös Városi Polgárőr Egyesület és Kiskőrös Város Önkormányzata 2017. május 29. együttműködési megállapodást kötöttek az önkormányzat kötelezően ellátandó közbiztonsági feladataiban való együttműködésről. Az együttműködési megállapodás megkötésének fő célja Önkormányzat és Egyesület tevékenységének összehangolása, a település közbiztonságának javítása és a bűnüldözés elősegítése.
Az együttműködési megállapodás IV./5 pontja alapján Egyesület évente beszámol tevékenységéről Kiskőrös Város Önkormányzata Képviselő-testületének.
Kiskőrös Városi Polgárőr Egyesület elnöke, Balogh István elkészítette az előterjesztés mellékletét képező beszámolót. A beszámolóban Elnök Úr bemutatja az Egyesület 2022. évi szakmai tevékenységét, a 2022 évben végzett szakmai munkát, valamint a 2023. évi célkitűzéseiket. Mindemellett Elnök Úr bemutatja a 2022. évben Kiskőrös Város Önkormányzatának Képviselő-testületétől kapott támogatás felhasználását.
A fentiek alapján javaslom, hogy a Képviselő-testület a Kiskőrös Városi Polgárőr Egyesület beszámolóját a mellékletben foglaltak szerint fogadja el. 

Kiskőrös, 2023. május 16. 

Domonyi László s.k.,

polgármester 

HATÁROZAT-TERVEZET

A Képviselő-testület a Kiskőrös Városi Polgárőr Egyesület 2022. évi szakmai tevékenységéről szóló beszámolóját elfogadja.

